Ġermaniż ta' 46 sena ndarab gravi, wara li safa aggredit minn żewġt irġiel. Huwa prova jaħrab imma ż-żewġt irġiel komplew jaggreduxxuh. L-aggressuri serqulu l-basket u ħarbu minn fuq il-post. Il-każ seħħ għall-ħabta ta' nofsillejl fil-Ġnien tal-Gżira. Fuq il-post issejħet l-għajnuna ta' membri tal-Pulizija u tim mediku, li aktar tard ħa lir-raġel l-isptar Mater għal aktar kura. Il-Pulizija għadha għaddejja bl-investigazzjonijiet dwar dan il-każ u bit-tfittxija għall-aggressuri.